2007

Rok 2007 (MMVII) bol kalendárny rok, ktorý v súlade s gregoriánskym kalendárom začal v pondelok 1. januára a skončil v pondelok 31. decembra.

 Udalosti 
 1. január – Bulharsko a Rumunsko sa stali členmi Európskej únie
 1. január – bulharčina, írčina a rumunčina sa stali ďalšími oficiálnymi jazykmi EÚ
 1. január – Slovinsko prijalo euro ako oficiálnu menu, ktorá nahradila slovinský toliar
 1. január – Pan Ki-mun nahradil Kofiho Annana na poste generálneho tajomníka OSN
 1. január – Angola sa stala členom OPEC
 1. január – bývalý prezident Spojených štátov, Gerald Ford, bol pochovaný v Grand Rapids v Michigane
 11. január – Vietnam sa stal 150. členom WTO
 2. február – spustenie prevádzky služieb tretieho slovenského mobilného operátora – O2
 2. február – zvláštny splnomocnenec OSN pre Kosovo Martti Ahtisaari oznámil plán pre konečný štatút juhosrbskej provincie, srbskí predstavitelia ho odmietli
 18. február – čínsky nový rok, v Číne začal rok svine
 2. marec – výbuch delaboračnej haly VOP Nováky pripravil o život 8 ľudí
 3. marec – úplné zatmenie Mesiaca
 4. marec – v parlamentných voľbách v Estónsku zvíťazila Estónska reformná strana (27,8 %), v tesnom závese za ňou skončila Estónska strana stredu (26,1 %)
 4. marec – v parlamentných voľbách v neuznanej Abcházskej republike získali absolútnu väčšinu kresiel kandidáti blízki prezidentovi Sergejovi Bagapšovi
 3. apríl – Viktor Juščenko rozpustil ukrajinský parlament
 21. apríl – v prezidentských voľbách v Nigérii zvíťazil Umaru Yar'Adua, člen Ľudovej demokratickej strany
 22. apríl – prvé kolo francúzskych prezidentských volieb; najsilnejšími kandidátmi, postupujúcimi do druhého kola, sa stali Nicolas Sarkozy (UMP) a Ségolène Royalová (Socialistická strana)
 27. apríl – prvé kolo tureckých prezidentských volieb
 27. apríl až 13. máj – 71. ročník Majstrovstiev sveta v ľadovom hokeji v Rusku
 3. máj – parlamentné voľby v Škótsku vyhrala separatistická Škótska národná strana
 6. máj – vo francúzskych prezidentských voľbách zvíťazil Nicolas Sarkozy
 12. máj – v parlamentných voľbách na Islande zvíťazila Strana nezávislosti
 24. máj – írske parlamentné voľby opäť suverénne vyhrala strana Fianna Fáil premiéra Bertieho Aherna
 27. máj – svoje vysielanie ukončila venezuelská súkromná televízna stanica RCTV, keďže jej bolo odmietnuté predĺženie licencie, vláda prezidenta Huga Cháveza jej vyčítala spojitosť s pokusom o prevrat v roku 2002
 31. máj – lotyšský parlament zvolil za prezidenta republiky Valdisa Zatlersa
 6. až 8. jún – v nemeckom Heiligendamme sa konal 33. samit krajín G8
 8. jún – raketoplán Atlantis odštartoval na svoju misiu STS-117 k Medzinárodnej vesmírnej stanici
 10. a 17. jún – dve kolá parlamentných volieb vo Francúzsku, zvíťazil blok pravicových strán na čele s Úniou za ľudové hnutie (UMP)
 10. jún – parlamentné voľby v Belgicku
 27. jún – po odstúpení Tonyho Blaira sa premiérom Spojeného kráľovstva stal Gordon Brown
 27. jún – Kirgizsko zrušilo trest smrti
 1. júl – Portugalsko prevzalo od Nemecka predsedníctvo Európskej únie
 4. júl – ruské mesto Soči bolo na 119. zasadaní MOV zvolené za hosťujúce mesto pre zimné olympijské hry v roku 2014
 19. júl – Pratibha Dévísinh Pátilová sa stala prvou prezidentkou Indie
 22. júl – parlamentné voľby v Turecku vyhrala Strana spravodlivosti a rozvoja (AKP)
 9. august – raketoplán Endeavour odštartoval na svoju misiu STS-118 k Medzinárodnej vesmírnej stanici
 15. august – zemetrasenie o sile 8,0 stupňov Richterovej stupnice postihlo stred peruánskeho pobrežia a vyžiadalo si najmenej 510 mŕtvych a vyše 1 600 zranených
24. august – americká televízna stanica CBS odvysielala pilotný diel sitkomu Teória veľkého tresku
 28. august – v prezidentských voľbách v Turecku zvíťazil Abdullah Gül
 16. september – v predčasných parlamentných voľbách v Grécku vyhrala vládna strana Nová demokracia premiéra Kostasa Karamanlisa
 30. september – na Ukrajine zvíťazila v parlamentných voľbách Strana regiónov, druhý bol Blok Julie Tymošenkovej
 21. október – strana Občianska platforma jasne zvíťazila v parlamentných voľbách v Poľsku
 23. október – raketoplán Discovery odštartoval na svoju misiu STS-120 k Medzinárodnej vesmírnej stanici, počas ktorej rozšíril stanicu o nový modul Harmony
 24. november – Austrálska strana práce pod vedením Kevina Rudda vyhrala vo federálnych voľbách v Austrálii
 2. december – v ruských voľbách do Štátnej Dumy získala absolútnu väčšinu hlasov (64,30 %) strana Jednotné Rusko
 13. december – hlavy štátov EÚ podpísali Lisabonskú zmluvu
 19. december – v juhokórejských prezidentských voľbách zvíťazil I Mjong-bak
 21. december – Slovensko, Česko, Estónsko, Lotyšsko, Litva, Maďarsko, Poľsko, Slovinsko a Malta vstúpili do Schengenského priestoru
 28. december – nepálsky parlament rozhodol o zrušení monarchie a zriadení republiky v krajine

 Pozri aj 
 2007 na Slovensku
 2007 v kozmonautike

 Nobelova cena 
 za fyziku: Albert Fert, Peter Grünberg
 za chémiu: Gerhard Ertl
 za medicínu: Mario Capecchi, Martin Evans, Oliver Smithies
 za literatúru: Doris Lessingová
 za mier: Al Gore, Medzivládny panel o zmene klímy
 za ekonómiu: Leonid Hurwicz, Eric Maskin, Roger Myerson

 Narodenia 
 3. január – Luka Radivojevič, slovenský hokejista
 10. apríl – Marek a Michal Müllerovci, slovenské oddelené siamské dvojičky († 2007)
 20. jún – Renáta Jamrichová, slovenská tenistka
 10. júl – Mason Thames, americký herec 

 Úmrtia 


 1. január – Miloš Kováč, slovenský športový komentátor (* 1970)
 2. január – Teddy Kollek, starosta Jeruzalema v rokoch 1965 až 1993 a zakladateľ Jeruzalemskej nadácie (* 1911)
 10. január – Miroslav Abrahám, slovenský ekonóm (* 1931)
 10. január – Carlo Ponti, taliansky filmový producent (* 1912)
 12. január – Ladislav Čech, slovenský maliar a pedagóg (* 1925)
 20. január – Anatol Rapoport, americký matematik, psychológ, sociológ a filozof (* 1911)
 22. január – Abbé Pierre, francúzsky katolícky kňaz (* 1912)
 23. január – Ryszard Kapuściński, poľský reportér, novinár a publicista (* 1932)
 27. január – Iva Hercíková, česká spisovateľka (* 1935)
 28. január – Karel Svoboda, český skladateľ filmovej, muzikálovej a populárnej hudby (* 1938)
 29. január – Miroslav Chovanec, slovenský politik (* 1948)
 2. február – Filippo Raciti, taliansky policajt (* 1967)
 3. február – Július Špaňár, slovenský klasický filológ, prekladateľ a vysokoškolský profesor (* 1917)
 4. február – Emil Scheimer, cirkevný hodnostár, teológ a rímskokatolícky kňaz (* 1923)
 7. február – Alan MacDiarmid, novozélandský chemik (* 1927)
 8. február – Anna Nicole Smith, americká modelka (* 1967)
 9. február – Ian Richardson, škótsky herec (* 1934)
 14. február – Salomon Morel, veliteľ poľského koncentračného tábora Zgoda v Sliezsku, zodpovedný za vraždy viac než 1 500 civilistov (* 1919)
 20. február – Štefan Glézl, slovenský strojársky vedec a vysokoškolský profesor (* 1923)
 22. február – Jozef Dunajovec, slovenský novinár a autor literatúry faktu (* 1933)
 22. február – Ian Wallace, britský rockový a džezový bubeník (* 1946)
 27. február – Bobby Rosengarden, americký džezový bubeník (* 1924)
 28. február – Alexander King, škótsky chemik so zameraním na ekológiu a teóriu vedy; druhý prezident Rímskeho klubu (* 1909)
 1. marec – Manuel Galrinho Bento, portugalský futbalový brankár (* 1948)
 4. marec – Soňa Čechová, slovenská prekladateľka, publicistka a propagátorka česko-slovenskej vzájomnosti, spoluzakladateľka a šéfredaktorka časopisu Mosty (* 1930)
 5. marec – Milan Kiš, slovenský herec (* 1934)
 6. marec – Jean Baudrillard, francúzsky filozof a sociológ (* 1929)
 11. marec – Georg Zundel, nemecký fyzikálny chemik, mierový aktivista, environmentalista a filantrop (* 1931)
 13. marec – Karol Spišák, slovenský režisér (* 1941)
 17. marec – John Backus, americký informatik (* 1924)
 23. marec – Paul Cohen, americký matematik (* 1934)
 23. marec – Attila Kaszás, maďarský herec pôvodom zo Slovenska (* 1960)
 23. marec – Jan Antonín Pacák, český výtvarník a hudobník (* 1941)
 26. marec – Heinz Schiller, nemecký pretekár F1 (* 1930)
 27. marec – Jiřina Jelenská, česká herečka (* 1942)
 27. marec – Paul Lauterbur, americký chemik (* 1929)
 31. marec – Paul Watzlawick, americký psychológ, psychoterapeut a filozof rakúskeho pôvodu (* 1921)
 2. apríl – Henry Lee Giclas, americký astronóm (* 1910)
 2. apríl – Božin Laskov, bulharský a slovenský futbalista a lekár (* 1922)
 5. apríl – Ladislav Pataki, slovenský atlét, svetový rekordman vo vrhu guľou a diskom, bežec a tréner (* 1946)
 6. apríl – Luigi Comencini, taliansky filmový režisér (* 1916)
 8. apríl – Ján Bzdúch, slovenský herec a výtvarník (* 1922)
 9. apríl – Egon Bondy, český básnik, prozaik a filozof (* 1930)
 10. apríl – František Kalesný, slovenský spisovateľ literatúry faktu, etnograf a kultúrny historik. (* 1918)
 11. apríl – Kurt Vonnegut, americký spisovateľ (* 1922)
 14. apríl – Ladislav Adamec, český komunistický politik (* 1926)
 15. apríl – Emil Ludvík, český skladateľ, aranžér a dirigent, obhajca ľudských práv a odporca komunistického režimu (* 1917)
 16. apríl – Liviu Librescu, izraelský vedec rumunského pôvodu (* 1930)
 18. apríl – Andrej Kvašňák, slovenský futbalista (* 1936)
 19. apríl – Jean-Pierre Cassel, francúzsky herec (* 1932)
 23. apríl – Boris Nikolajevič Jeľcin, ruský prezident v rokoch 1991 až 1999 (* 1931)
 25. apríl – Viktor Blaho, slovenský herec (* 1920)
 25. apríl – Petr Rada, český piesňový textár a básnik (* 1932)
 27. apríl – Svatopluk Beneš, český herec (* 1918)
 27. apríl – Mstislav Leopoľdovič Rostropovič, ruský violončelista a dirigent (* 1927)
 28. apríl – Carl Friedrich Freiherr von Weizsäcker, nemecký fyzik a filozof (* 1912)
 29. apríl – Ivica Račan, chorvátsky politik (* 1944)
 3. máj – Walter Marty Schirra, americký astronaut (* 1923)
 5. máj – Theodore Maiman, americký fyzik (* 1927)
 5. máj – Marián Zednikovič, slovenský herec (* 1951)
 7. máj – Myfanwy Pavelicová, kanadská maliarka portrétov (* 1916)
 9. máj – Juraj Fischer, slovenský veterán západného odboja a politický väzeň (* 1920)
 16. máj – Mary Douglasová, anglická antropologička, venujúca sa komparácii náboženstiev (* 1921)
 17. máj – Anton Rašla, slovenský komunistický prokurátor (* 1911)
 18. máj – Pierre-Gilles de Gennes, francúzsky fyzik a držiteľ Nobelovej ceny za fyziku za rok 1991 (* 1932)
 26. máj – Marek Krejčí, slovenský futbalový útočník (* 1980)
 27. máj – Miroslav Šášky, slovenský novinár (* 1959)
 30. máj – Jean-Claude Brialy, francúzsky herec, režisér, scenárista a spisovateľ (* 1933)
 30. máj – Ján Hollý, slovenský stredoškolský učiteľ, amatérsky entomológ a botanik (* 1912)
 30. máj – Andrej Reiner, slovenský lekár, moderátor a spisovateľ (* 1951)
 8. jún – Richard Rorty, americký filozof (* 1931)
 14. jún – Kurt Waldheim, rakúsky prezident a generálny tajomník OSN (* 1918)
 16. jún – Viktor Uhliarik, slovenský architekt (* 1922)
 19. jún – Gejza Šimanský, slovenský futbalista (* 1924)
 22. jún – Lenar Giľmullin, ruský futbalista (* 1985)
 24. jún – Chris Benoit, kanadský wrestler (* 1967)
 30. jún – Jozef Kliment, slovenský poľnohospodársky odborník (* 1928)
 3. júl – Károly Ács, maďarsky píšuci juhoslovanský básnik a prekladateľ (* 1928)
 6. júl – Milena Sedliaková, slovenská vedkyňa (* 1927)
 12. júl – Adela Gáborová, slovenská herečka (* 1940)
 13. júl – Ilja Zeljenka, slovenský hudobný skladateľ (* 1932)
 20. júl – Kai Siegbahn, švédsky fyzik, nositeľ Nobelovej ceny za fyziku za prácu v oblasti laserovej spektroskopie (* 1918)
 21. júl – Miloš Krno, slovenský spisovateľ a politik (* 1922)
 21. júl – Mieroslav Pinka, slovenský spisovateľ pre deti a publicista (* 1929)
 22. júl – Quido Adamec, český hokejový rozhodca (* 1924)
 22. júl – László Kovács, hollywoodsky kameraman maďarského pôvodu (* 1933)
 22. júl – Ulrich Mühe, nemecký herec (* 1953)
 26. júl – Ernest Šmigura, slovenský herec (* 1930)
 29. júl – Michel Serrault, francúzsky herec (* 1928)
 30. júl – Michelangelo Antonioni, taliansky režisér (* 1912)
 30. júl – Ingmar Bergman, švédsky divadelný a filmový režisér (* 1918)
 6. august – Atle Selberg, nórsky matematik (* 1917)
 8. august – Alexander Tollmann, rakúsky geológ, vysokoškolský pedagóg a politik (* 1928)
 12. august – Ralph Asher Alpher, fyzik USA (* 1921)
 13. august – Phil Rizzuto, americký bejzbalista a športový komentátor (* 1917)
 16. august – Max Roach, americký jazzový bubeník, perkusista a skladateľ (* 1924)
 17. august – Július Koller, slovenský výtvarný umelec (* 1939)
 18. august – Elena Šipošová, slovenská novinárka (* 1940)
 21. august – Ján Dekan, slovenský archeológ a historik, umenovedec, vysokoškolský pedagóg, spisovateľ a publicista (* 1919)
 21. august – Hana Ponická, slovenská spisovateľka (* 1922)
 22. august – Jacek Chmielnik, poľský herec (* 1953)
 25. august – Štefan Žáry, slovenský spisovateľ (* 1918)
 26. august – Gaston Thorn, luxemburský politik, bývalý predseda Európskej komisie (* 1928)
 28. august – Antonio Puerta, španielsky futbalista (* 1984)
 29. august – Pierre Messmer, francúzsky premiér (* 1916)
 31. august – Milan Labuda, slovenský virológ (* 1945)
 1. september – Vladimír Reisel, slovenský básnik a prekladateľ (* 1919)
 1. september – Viliam Schrojf, česko-slovenský futbalový brankár (* 1931)
 2. september – Vlastislav Mareček, český futbalový hráč a tréner (* 1966)
 3. september – Steve Fossett, americký podnikateľ, dobrodruh a letec (* 1944)
 3. september – Gift Leremi, juhoafrický futbalista (* 1984)
 6. september – Luciano Pavarotti, taliansky tenorista (* 1935)
 9. september – Luigi Dossena, vatikánsky úradník a diplomat, prvý apoštolský nuncius delegovaný pri slovenskej vláde (* 1925)
 10. september – Jane Wyman, americká herečka, speváčka a tanečnica (* 1917)
 15. september – Colin McRae, škótsky šampión rely (* 1968)
 18. september – Josef Vinklář, český herec (* 1930)
 19. september – Ján Režňák, slovenský stíhací pilot (* 1919)
 30. september – Oswald Mathias Ungers, nemecký architekt (* 1926)
 1. október – Al Oerter, americký atlét (* 1936)
 5. október – Daniela Lehutová, slovenská prekladateľka a redaktorka (* 1935)
 9. október – Anatoli Kohout, bubeník skupiny Katapult (* 1946)
 12. október – Kišó Kurokawa, japonský architekt a jeden zo zakladateľov hnutia metabolistov (* 1934)
 15. október – Michal Slivka, slovenský herec a zabávač (* 1929)
 24. október – Petr Eben, český skladateľ duchovnej, modernej a súčasnej vážnej hudby (* 1929)
 1. november – Paul W. Tibbets, americký brigádny generál letectva, pilot bombardéra, ktorý zhodil atómovú bombu na Hirošimu (* 1915)
 7. november – Petr Haničinec, český divadelný a filmový herec (* 1930)
 10. november – Norman Mailer, americký spisovateľ (* 1923)
 12. november – Ira Levin, americký spisovateľ, dramatik a básnik (* 1929)
 20. november – Ian Smith, predseda vlády Rodézie (1964 – 1979) (* 1919)
 21. november – Maurice Béjart, francúzsky choreograf (* 1927)
 22. november – Herb McKenley, jamajský atlét, ktorý sa venoval behu na 100, 200 a 400 metrov (* 1922)
 25. november – Kevin DuBrow, spevák americkej heavy metalovej skupiny Quiet Riot
 27. november – Pavol Mikulík, slovenský herec (* 1944)
 1. december – Alojz Kubiček, slovenský operný spevák (basbarytón) (* 1928)
 5. december – Karlheinz Stockhausen, nemecký hudobný skladateľ (* 1928)
 12. december – Ike Turner, americký hudobník (* 1931)
 18. december – Ladislav Paška, slovenský novinár a spisovateľ (* 1923)
 22. december – Věra Galatíková, česká herečka (* 1938)
 22. december – Eva Mária Uhríková, slovenská speváčka (* 1955)
 23. december – Oscar Peterson, kanadský hudobník (* 1925)
 26. december – Michal Kumorovitz, S.J., slovenský rímskokatolícky kňaz, jezuita, fyzik, teológ a filozof (* 1911)
 26. december – István Sándorfi, maďarský maliar (* 1948)
 27. december – Bénazír Bhuttová, pakistanská politička, dvojnásobná premiérka (atentát) (* 1953)
 27. december – Karel Černoch, český spevák (* 1943)
 29. december – Phil O’Donnell, škótsky futbalista (* 1972)
 31. december – Ettore Sottsass, taliansky architekt a dizajnér (* 1917)

 Software 
 Windows Vista


 2007